text: [{"text_idx": "#000002", "text": "Ymiskt er, hvussu v\u00e6l eldurin hevur brunni \u00f8ll hesi a\u0301rini si\u0301\u00f0ani hann kikna\u00f0i, stundum sto\u0301\u00f0 lo\u00f0in h\u00f8gt, stundum l\u00e6gri, men ongati\u0301\u00f0 bleiv \u00f8skukalt."}, {"text_idx": "#000003", "text": "A\u0301 einari so langari og dru\u0301gvari fer\u00f0, sum TB hevur gingi\u00f0, eru ikki einans sl\u00e6ttar og beinar g\u00f8tur a\u0301 lei\u00f0ini, nei har eru, sum a\u0301 \u00f8llum \u00f8\u00f0rum gongulei\u00f0um, for\u00f0ingar a\u0301 vegnum, dju\u0301pir dalar at fara um og tungar og m\u00f8\u00f0samar brekkur skullu gangast, men um a\u0301haldandi ver\u00f0ur gingi\u00f0, kemst umsi\u0301\u00f0ir ni\u00f0ana\u0301. Solei\u00f0is hevur s\u00f8ga TBs minda seg, u\u0301r dalinum a\u0301 tindin og av tindinum i\u0301 dalin, to\u0301, eru flest okra samd um, at hesin tu\u0301rurin i\u0301 dalinum bleiv heldur dru\u0301gvur ( 35 a\u0301r), men halda okur a\u0301 at ganga, koma okur umsi\u0301\u00f0ir ni\u00f0ana\u0301."}, {"text_idx": "#000004", "text": "Hendan l\u00f8tan i\u0301 kv\u00f8ld er serst\u00f8k, okur eru her, ti\u0301 OKRA TB i\u0301 dag hevur 130 a\u0301r a\u0301 baki\u00f0,og okur ynskja at vi\u0301sa a\u0301, at okur ERU SERST\u00d8K, TB er einasta felag i\u0301 F\u00f8royum sum hevur veri\u00f0 virki i\u0301 3. a\u0301ra hundra\u00f0um, TB var einabarn, til um konfirmatio\u0301nsaldur, a\u0301\u00f0renn n\u00e6sti beiggin i\u0301 systkinaflokkinum sa\u0301 dagsins ljo\u0301s, fleiri leg\u00f0ist afturat seinni, i\u0301 dag er systkinaflokkurin 18 i\u0301 tali, onkur av yngru systkinum eru ikki til longur."}, {"text_idx": "#000005", "text": "Eitt sum eisini er serstakt vi\u00f0 TB er, at okur eru limir i\u0301 einum so fi\u0301num \u201c klubbi \u201c sum nevnist Club Of Pioners, i\u0301 hesum felag eru pionerarnir i\u0301 teimum ymisku londunum limir. Je skal nevna n\u00f8kur a\u0301 limalistanum, ta\u00f0 elsta er Enska Sheffild FC 1857, Wrexham u\u0301r Wales 1864, Skotska Queens Park 1867, Danska KB 1878 TB av Tv\u00f8royri 1892 og Norska Odds Ballklubb 1894. Ikki eiti a\u0301 selskapi at vera i\u0301. I\u0301 sambandi vi\u00f0 ha\u0301ti\u0301\u00f0arhaldi er forma\u00f0urin i\u0301 felagnum komin a\u0301 vitjan, Belgiuma\u00f0urin Tom Simons. Okur bjo\u0301\u00f0a honum hjartaliga v\u00e6lkomnum."}, {"text_idx": "#000006", "text": "Sjey fer\u00f0irnar hevur TB vunni\u00f0 meistaraheiti, fyrstufer\u00f0 i\u0301 1943. Og 5 fer\u00f0ir hevur TB vunni\u00f0 Steypakappingina, I\u0301safjar\u00f0arsteypi\u00f0 4 fer\u00f0ir og I\u0301safjar\u00f0arsu\u0301lu\u0301na 1 fer\u00f0. 25 TB arar hava umbo\u00f0a TB a\u0301 landsli\u00f0num fra\u0301 1929 . I\u0301 dag eru tveir leikarar, sum eru uppaldir i\u0301 TB a\u0301 landsli\u00f0num."}, {"text_idx": "#000007", "text": "I\u0301millum okun hesa ha\u0301ti\u0301\u00f0arl\u00f8tu eru nakrir av okra leikarum, sum gj\u00f8gnum a\u0301rini hava vunni\u00f0 felagnum meistaraheitir og steyp,teir sum eru her, umbo\u00f0a li\u00f0ini fra\u0301 1949 til ta\u00f0 seinast i\u0301 1987, onkrum teirra hevur bor\u00f0ist fra\u0301 at vera vi\u00f0, teimun takka okur sja\u0301lvandi eisini. Eisini ynskja okur vi\u00f0 vi\u00f0ring, at minnast teir av hesum g\u00f8rpum, sum ikki eru i\u0301millum okra longur."}, {"text_idx": "#000008", "text": "Helst ver\u00f0a no\u0301gv av okra ungdo\u0301mi, sum fara at o\u0301gvast vi\u00f0, ta\u0301 i\u00f0 tey si\u0301ggja hv\u00f8rjir hesir mennirnir eru, sum um eina l\u00f8tu koma upp her, menn sum tey m\u00f8ta a\u0301 vegnum av og a\u0301, og m\u00f8guliga onkrir tey als ikki kenna, gamlir og ha\u0301lvgamlir menn, menn sum i\u0301 si\u0301num bestu a\u0301rum bo\u0301ru TB til sigrar."}, {"text_idx": "#000009", "text": "Teir eru her, ti\u0301 teir hava t\u00e6nt TB v\u00e6l, og ynskja okur at hei\u00f0ra teir fyri teirra avrik. Okur ynskja og vo\u0301na, at hettar fer at tendra ein neista i\u0301 tikun ungu, okra framti\u0301\u00f0, okur ynskja at vi\u0301sa tikun a\u0301, at ta\u00f0 ber v\u00e6l til at vinna alt, sja\u0301lvt um man leikar vi\u00f0 TB. Ta\u0301 hesir kundu, ja so kunna tikur eisini. Ta\u00f0 er bara at halda a\u0301fram at ganga brekkuna."}, {"text_idx": "#000011", "text": "Kunnu tikur ungu, framti\u0301\u00f0 okra, vi\u00f0 teimum go\u0301\u00f0u m\u00f8guleikum og go\u0301\u00f0u evnum tikur hava, lova okun \u00f8llum, at Jo\u0301n og Jo\u0301an Petur ikki skullu ver\u00f0a teir seinastu meistararnir hja\u0301 TB."}, {"text_idx": "#000012", "text": "Je fari at loyva mer at nevna tveir TB leikarar, sum a\u0301 hv\u00f8r si\u0301n ha\u0301tt, hava tant TB leingi og v\u00e6l, og sum eru i\u0301myndir av r\u00e6tta TB andanum, og komandi \u00e6ttarli\u00f0um fyrimyndir. Annar teirra sp\u00e6ldi si\u0301n fyrsta dyst a\u0301 besta li\u00f0num i\u0301 1972, vann 4 meistaraheitir og steypakappingina eina fer, hann leikti 187 dystir fra\u0301 1972 til 1999 fyri TB. Og nu\u0301 50 a\u0301r aftana\u0301 1. dystin, er hann forma\u00f0ur felagsins, tikur hava gitt ta\u00f0, ta\u00f0 er Henrik je tosi um."}, {"text_idx": "#000013", "text": "Hin ma\u00f0urin sum je ynski at nevna, byrja\u00f0i a\u0301 besta li\u00f0num hja\u0301 TB 1994, hann hevur einki meistaraheiti og onga steypakapping vunni\u00f0, kanska okkurt Jo\u0301ans\u00f8kusteyp, men hansara hugur og alskur til TB, hevur hildi honum at eldinum \u00f8ll hesi 28 a\u0301rini. Hann er skra\u0301settur fyri 353 dystir fyri TB, tann fyrsta i\u0301 1994 og tann seinasta i\u0301 2021, og er hettar helst met, helst er onkur dystur eftir i\u0301 honum enn. Tikur vita helst at ma\u00f0urin er Einar Petersen."}, {"text_idx": "#000014", "text": "Aftur til neistan, sum kveiktist fyri 130 a\u0301rum si\u0301\u00f0ani."}, {"text_idx": "#000018", "text": "I\u0301myndi tikun tann dag, ta\u0301 seinasta reglan er skriva i\u0301 ger\u00f0bo\u0301k TB\u2019s, og teir ba\u0301ir, Ka\u0301ri og Jens Pauli a\u0301 skjalasavninum, fa\u0301a seinastu ger\u00f0abo\u0301kina i\u0301 varveitslu, st\u00f8rsta dy\u0301rgrip i\u0301 Tv\u00f8royrar s\u00f8gu, savni\u00f0 hev\u00f0i blivi\u00f0 ri\u0301kari, men by\u0301urin og okur \u00f8ll fa\u0301t\u00f8k."}, {"text_idx": "#000019", "text": "Lati\u00f0 okun \u00f8ll, sum hava Tv\u00f8royri og TB k\u00e6rt, taka lo\u0301gvatak saman, og i\u0301 felag fa\u0301a 130 a\u0301ra gamla neistan aftur til sto\u0301ran eld."}, {"text_idx": "#000020", "text": "Enn einafer\u00f0 til lukku vi\u00f0 TB"}]